КРИТЕРИЈУМИ ОЦЕЊИВАЊА ЗА ПРЕДМЕТ ЕНГЛЕСКИ ЈЕЗИК
Критеријуми оцењивања за предмет Енглески језик у основној школи засновани су на Правилнику о оцењивању ученика у основном образовању и васпитању, као и на Заједничком европском референтном оквиру за језике (CEFR).
Приликом оцењивања прате се четири основне језичке вештине: слушање (разумевање говора), читање (разумевање текста), говорење (усмена продукција и интеракција) и pисање (писмена продукција), уз ангажовање и напредак ученика.
Први циклус (од 1. до 4. разреда)
У 1. . разреду оцењивање је описно, док се у2, 3. и 4. разреду уводи бројчано оцењивање. Фокус је на дијалошкој форми, слушању, игри и постепеном увођењу писања.
1. разред (Описно оцењивање)
· Напредује изузетно успешно: Употпуности разуме једноставна упутства и питања на енглеском језику. Самостално и тачно репродукује научене речи, песме и кратке фразе. Ативно учествује у свим активностима и игри.
· Напредује успешно: Уз повремену помоћ наставника разуме основне захтеве. Изговара већину научених речи и краћих фраза са мањим грешкама у изговору.
· Напредује: Потребан је додатни подстицај и усмеравање. Разуме само основне појединачне речи уз визуелну подршку. Повезује значење тек уз значајну помоћ.
2,3. и 4. разред (Описно и бројчано оцењивање)
	Оцена
	Критеријуми оцене

	Одличан (5)
	Извардно разуме слушани и прочитани кратак текст. Течно и правилно користи научене лексичке и граматичке структуре у говору. Пише кратке и једноставне реченице без значајниих правописних грешака. Самосталан у раду.

	Врло добар (4)
	Разуме суштину слушаног и прочитаног текста са мањим непознаницама. Води кратак разговор са мањим оклевањима или повременим граматичким грешкама које не ометају разумевање. Пише тачно уз повремене правописне омашке.

	Добар (3)
	Разуме основне информације у једноставном тексту уз помоћ слика или наставника. Говори у кратким реченицама са уочљивим грешкама у изговору и граматици. При писању прави чешће грешке, али је порука разумљива.

	Двојан (2)
	Уз значајну подршку наставника препознаје основне речи и фразе. Говор је ограничен на појединачне речи. При писању преписује и прави бројне правописне грешке.

	Недовољан (1)
	Не препознаје и не разуме основне научене речи. Не преписује и не улаже труд у савладавање градива.


Други циклус (од 5. до 8. разреда)
У овом периоду оцењивање је бројчано и обухвата виши ниво анализе текста, коришћење сложенијих граматичких структура и самостално писмено/усмено изражавање.
Критеријуми по вештинама (5–8. разред)
1. Слушање и читање са разумевањем
· 5: Самостално препознаје главне идеје, специфичне детаље и имплицитно значење у адапртираним и аутентичним текстовима.
· 4: Разуме главну мисао и већину детаља; мање познате речи успешно закључује из контекста.
· 3: Препознаје само основне и експлицитно наведене информације.
· 2: Препознаје појединачне детаље или речи тек уз помоћ наставника и додатно разјашњење.
2. Говорна продукција и интеракција
· 5: Говори течно и прецизно, користи богат фонд речи и одговарајуће граматичке структуре. Лако води конверзацију са тачним акцентом.
· 4: Говори релативно течно уз повремена оклевања; прави мање граматичке грешке које не ремете комуникацију.
· 3: Изражава се једноставним реченицама, са честим паузама и грешкама у структури и изговору.
· 2: Одговара углавном појединачним речима или кратким полу-реченицама уз значајан подстицај.
3. Писање
· 5: Саставља логично повезане, граматички и правописно тачне текстове (есеје, писма, описа) уз примену одговарајућег лексичког фонда.
· 4: Текст је јасан и добро структуриран, уз мање граматичке или правописне грешке које не утичу на разумевање поруке.
· 3: Пише краће текстове са видљивим граматичким и синтаксичким грешкама; ограничени развој идеја.
· 2: Текст садржи значајне грешке у структуру реченица и правопису, те је порука тешко разумљива.
Сумарни описи бројчаних оцена (5–8. разред)
· Одличан (5): Потпуно је савладао/ла градиво предвиђено наставним планом. Самостално примењује знање у новим ситуацијама, показује висок степен креативности, тачности и течности у језику.
· Врло добар (4): Савладао/ла је већи део градива. Показује самосталност у раду, уз повремене мање грешке у сложенијим граматичким конструкцијама или правопису.
· Добар (3): Градиво је савладано делимично. Потребно му/јој је повремено усмеравање наставника. Уочљива су ограничења у лексичком фонду и правилној примени граматике.
· Довољан (2): Остварен је минимални ниво постигнућа. Препознаје само основне концепте уз сталну подршку. Порука коју преноси (усмено или писмено) често је непотпуна.
· Недовољан (1): Ученик/ца није остварио/ла минималне захтеве програма, не показује интерес за рад нити елементарно познавање основних језичких структура.

